wickkiey/tamil-wikipedia-chunked huggingface dataset:
# இலங்கையின் பிரித்தானியத் தேசாதிபதிகள்

## தேசாதிபதி

ஐக்கிய இராச்சியத்தின் மன்னரினால் அல்லது அரசியினால் அதன் பிரதமரின் ஆலோசனையின் அடிப்படையில் நியமிக்கப்பட்ட தேசாதிபதியே இலங்கையில் நிறைவேற்றதிகாரமுடையவராக ஆங்கிலேய ஆட்சிக் காலம் முழுவதிலும் காணப்பட்டார். அவரே நிறைவேற்றுச் சபையினதும் பிரித்தானிய இலங்கையினதும் தலைவராக இருந்தார்.  
தேசாதிபதியே பிரித்தானிய இலங்கையின் அதிகாரமிக்க அலுவலராக இருந்தாரெனினும் இரண்டாம் உலகப் போர்க் காலத்தில் மாத்திரம் சேர் ஜெப்ரி லெய்டன் முதன்மைக் கட்டளைத் தளபதியாக நியமிக்கப்பட்டு தேசாதிபதியிலும் கூடிய அதிகாரம் வழங்கப்பட்டிருந்தார். இலங்கைப் பல்கலைக்கழகத்தின் முன்னாள் வேந்தராக தேசாதிபதியே இருந்தார்.
# இலங்கையின் பிரித்தானியத் தேசாதிபதிகள்

## தேசாதிபதிகள் (1798–1948)

இலங்கையில் 1796 ஆம் ஆண்டே ஆங்கிலேயர் ஆதிக்கம் செலுத்தத் தொடங்கியபோதும் இலங்கைக்கான முதலாவது பிரித்தானியத் தேசாதிபதி 1798 ஆம் ஆண்டிலேயே நியமிக்கப்பட்டார். அதற்கு இடைப்பட்ட காலத்தில் சென்னை ஆளுநரே பிரித்தானியருக்குக் கீழிருந்த இலங்கைப் பகுதிகளை நிருவகித்தார்.  
- பிரடெரிக் நோத், 12 ஒக்டோபர் 1798–19 யூலை 1805
- சேர் தோமசு மெயிற்லண்ட், 19 யூலை 1805–19 மார்ச் 1811
- ரொபர்ட் பிரவுன்ரிக், 11 மார்ச் 1812–1 பெப்ரவரி 1820
- எட்வர்ட் பாகெட், 2 பெப்ரவரி 1822–6 நவம்பர் 1822
- எட்வர்ட் பார்ன்சு, 18 யனவரி 1824–13 ஒக்டோபர் 1831
- சேர் ரொபர்ட் வில்மொட் ஹோர்டன், 23 ஒக்டோபர் 1831–7 நவம்பர் 1837
- ஜேம்சு அலெக்சாண்டர் ஸ்டுவர்ட் மெக்கன்சீ, 7 நவம்பர் 1837–15 ஏப்ரல் 1841
- சேர்r கொலின் கேம்ப்பெல், 15 ஏப்ரல் 1841–19 ஏப்ரல் 1847
- டொரிங்டன் பிரபு, 29 மே 1847–18 ஒக்டோபர் 1850
- சேர் ஜோர்ஜ் வில்லியம் அண்டர்சன், 27 நவம்பர் 1850–18 யனவரி 1855
- ஹென்றி ஜோர்ஜ் வோர்ட், 11 மே 1855–30 யூன் 1860
- சார்ள்சு ஜஸ்டின் மெக்கார்தி, 22 ஒக்டோபர் 1860–1 டிசம்பர் 1863
- சேர் ஹெர்குயிலிசு ரொபின்சன், 21 மார்ச் 1865–4 யனவரி 1872, *16 மே 1865 வரை இடைக்கால தேசாதிபதி*
- வில்லியம் ஹென்றி கிரெகரி, 4 மார்ச் 1872–4 செப்டெம்பர் 1877
- சேர் ஜேம்சு ரொபர்ட் லோங்டன், 4 செப்டெம்பர் 1877–10 யூலை 1883
- சேர் ஆர்தர் ஹமில்டன் கோர்டன், 3 டிசம்பர் 1883–28 மே 1890
- ஆர்தர் எலிபேங்க் ஹெவ்லொக், 28 மே 1890–24 ஒக்டோபர் 1895
- ஜோசப் வெஸ்ட் ரிஜ்வே, 10 பெப்ரவரி 1896–19 நவம்பர் 1903
- சேர் ஹென்றி ஆர்தர் பிளேக், 3 டிசம்பர் 1903–11 யூலை 1907
- சேர் ஹென்றி எட்வர்ட் மெக்கல்லம், 24 ஓகத்து 1907–24 யனவரி 1913
- ரொபர்ட் சால்மர்சு, 18 ஒக்டோபர் 1913–4 டிசம்பர் 1915
- சேர் ஜோன் அண்டர்சன், 15 ஏப்ரல் 1916–24 மார்ச் 1918
- சேர் வில்லியம் ஹென்றி மெனிங், 10 செப்டெம்பர் 1918–1 ஏப்ரல் 1925
- சேர் ஹப் கிளிபோர்ட், 30 நவம்பர் 1925–1927
- சேர் ஹர்பர்ட் ஸ்டான்லி, 20 ஓகத்து 1928–11 பெப்ரவரி 1931
- சேர் கிரெயிமி தொம்சன், 11 ஏப்ரல் 1931–20 செப்டெம்பர் 1933
- சேர் ரெஜினால்ட் எட்வர்ட் ஸ்டப்ஸ், 23 டிசம்பர் 1933–30 யூன் 1937
- சேர் அண்ட்ரூ கல்டெகொட், 16 ஒக்டோபர் 1937–19 செப்டெம்பர் 1944
- சேர் ஹென்றி மொங்க் மேசன் மூர், 19 செப்டெம்பர் 1944–4 பெப்ரவரி 1948
# இலங்கையின் பிரித்தானியத் தேசாதிபதிகள்

## இடைக்கால தேசாதிபதிகள்

- *ஜோன் வில்சன், 19 மார்ச் 1811–11 மார்ச் 1812, முதற் தடவை*
- *எட்வர்ட் பார்ன்சு, 1 பெப்ரவரி 1820–2 பெப்ரவரி 1822*
- *ஜேம்ஸ் கேம்ப்பெல், 6 நவம்பர் 1822–18 யனவரி 1824*
- *ஜோன் வில்சன், 13 ஒக்டோபர் 1831–23 ஒக்டோபர் 1831, இரண்டாவது தடவை*
- *ஜேம்ஸ் எமர்சன் டென்னன்ட், 19 ஏப்ரல் 1847–29 மே 1847*
- *சார்ள்சு ஜஸ்டின் மெக்கார்தி, 18 ஒக்டோபர் 1850–27 நவம்பர் 1850, முதற் தடவை*
- *சார்ள்சு ஜஸ்டின் மெக்கார்தி, 18 யனவரி 1855–11 மே 1855, இரண்டாவது தடவை*
- *ஹென்றி பிரடெரிக் லொக்யர், 30 யூன் 1860–30 யூலை 1860*
- *சார்ள்சு எட்மண்ட் வில்கின்சன், 30 யூலை 1860–22 ஒக்டோபர் 1860*
- *டெரன்சு ஓ பிரயன், 1 டிசம்பர் 1863–21 மார்ச் 1865*
- * சேர் ஹெர்குயிலிஸ் ரொபின்சன், 21 மார்ச் 1865–4 யனவரி 1872, 16 மே 1865 வரை இடைக்கால தேசாதிபதி*
- *ஹென்றி டர்னர் இர்விங், 4 யனவரி 1872–4 மார்ச் 1872*
- *ஜோன் டக்ளஸ், 10 யூலை 1883–3 டிசம்பர் 1883*
- *எட்வர்ட் நொயெல் வோகர், 24 ஒக்டோபர் 1895–10 பெப்ரவரி 1896*
- *எட்வர்ட் பிலிம் தர்ன், 19 நவம்பர் 1903–3 டிசம்பர் 1903*
- *ஹப் கிளிபோர்ட், 11 யூலை 1907–24 ஓகத்து 1907*
- *ரெஜினால்ட் எட்வர்ட் ஸ்டப்ஸ், 24 யனவரி 1913–18 ஒக்டோபர் 1913, முதற் தடவை*
- *ரெஜினால்ட் எட்வர்ட் ஸ்டப்ஸ், 4 டிசம்பர் 1915–15 ஏப்ரல் 1916, இரண்டாவது தடவை*
- *ரெஜினால்ட் எட்வர்ட் ஸ்டப்ஸ், 24 மார்ச் 1918–10 செப்டெம்பர் 1918, மூன்றாவது தடவை*
- *செசில் கிளெமன்ற்டி, 1 ஏப்ரல் 1925–18 ஒக்டோபர் 1925*
- *எட்வர்ட் புரூசு அலெக்சாண்டர், 18 ஒக்டோபர் 1925–30 நவம்பர் 1925*
- *பேர்னார்ட் ஹென்றி போர்டிலன், 11 பெப்ரவரி 1931–11 ஏப்ரல் 1931*
- *பிரான்சிசு கிரெயிமி டிரெல், 20 செப்டெம்பர் 1933–23 டிசம்பர் 1933*
- *மெக்சுவெல் மெக்லகன் வெடர்பர்ன், 30 யூன் 1937–16 ஒக்டோபர் 1937*
# இலங்கையின் பிரித்தானியத் தேசாதிபதிகள்

## மேலும் பார்க்க

- இலங்கையின் ஒல்லாந்து தேசாதிபதிகள்
- இலங்கையின் மகா தேசாதிபதி
- இலங்கை வரலாறு
# ஐங்குறுநூறு - பாலை

ஐங்குறுநூறு என்னும் நூல் பாட்டும் தொகையுமாகிய சங்கப் பாடல்களில் எட்டுத்தொகை நூல்களில் ஒன்று. மருதம், நெய்தல், குறிஞ்சி, பாலை, முல்லை என்னும் வரிசையில் ஐந்திணைப் பாடல்கள் இதில் தொகுக்கப்பட்டுள்ளன. ஒவ்வொரு திணையிலும் 100 பாடல்கள் உள்ளன. அவை சிறுசிறு ஆசிரியப் பாக்களின் அடுக்குகளாக உள்ளன. ஒவ்வொரு திணையிலும் 10 பாக்களைக் கொண்ட 10 அடுக்குகள் உள்ளன. ஒவ்வொரு திணையிலுமுள்ள 100 பாடல்களையும் ஒரே புலவர் பாடியுள்ளார். இந்த நூலின் பாலைத்திணைப் பாடல்களைப் பாடியவர் ஓதலாந்தையார்.
:இதில் உள்ள 10 பத்துகள்
# ஐங்குறுநூறு - பாலை

## 1 செலவு அழுங்குவித்த பத்து

தலைவன் தலைவியை விட்டுப் பிரிந்து செல்வதைத் தவிர்க வேண்டும் 10 பாடல்கள் இதில் உள்ளன. பாலை நிலத்தின் கொடுமை இதில் கூறப்பட்டுள்ளது. பொருளின் பெருமையைத் தலைவி உணர்வாள். பொருள் தேடச்செல்லும் வழியின் கொடுமையை எண்ணியே செல்லவேண்டாம் என்கிறாள். தோழி சொல்வதாகப் பாடல்கள் உள்ளன.
- பாடல் எண் வரிசையில் செய்திகள்
1. பாலையில் இருக்கும் ஓத்திரம் என்னும் பூவைத்தான் தலைவன் சூடிக்கொள்ள வேண்டி வரும்.
1. பொருள் கைவரப் பெறாமையும் நேரலாம். தலைவன் பிரிவால் தலைவி தகையவும் (உயிர் பிரியவும்) கூடும்.
1. வழியில் ஆலம்பழம் கிடைக்கும். என்னையும் கைஊட்டிச் செல்.
1. வழியில் கோவலர் தம் கோலால் தோண்டி வைத்துள்ள ஆன் நீர்ப் பத்தல் (ஊற்றுநீர்க் குழியை) யானை உண்டபின் மிதித்து அழிக்கப்பட்டிருக்கும்
1. களிறு கூடத் தன் பிடியை அழைத்துச் செல்லாமல் பசியோடு கிடக்கும் காட்டில் உனக்கு என்ன கிடைக்கும்.
1. நீ பிரியின் இவள் யாழ் ஒலி போல் அழுவாள்.
1. மூங்கில் காடு தீப்பற்றி எரிவதைக் கண்டு யானையே அநபக் காட்டை வெறுக்கும். அந்தக் காட்டில் செல்கிறாயே.
1. நீ பிரிந்தால் மலையிலிருந்து முருகன் பிரிந்துவிட்டான் என்று இவள் உயிரும் பிரிந்துவிடும்.
1. பிறக்கப்போகும் உன் மகனின் புன்சிறிப்பைக் காண்பதை விட நீ கொண்டுவரும் பொருள் இனிதா?
1. நீ பிரியின் இவள் தோள்வளை நெகிழும். இவள் நுதல் (ஆகுபெயராய் முகத்தைக் குறிக்கும்) பொலிவு இழக்கும்.
# ஐங்குறுநூறு - பாலை

## 10 மறுதரவுப் பத்து

தலைமகனுடன் உடன்போய தலைமகள் மீண்டு வரற்பொருட்டு தாய் ஏக்கத்தோடு பாடிய செய்யுளும், உடன்போய் மீளும் தலைமகனும் தலைமகளும் ஊர்க்கு வரும்போதும் வீடு புக்கப்போதும் தாயும் செவிலியும் தோழியும் தலைமகனும் பாடிய செய்யுட்களும் இப்பத்தில் உள்ளன.  
எடுதுக்காட்டாய் இப்பத்தின் முதற் செய்யுளைக் காண்போம்.  
<blockquote>
மறு இல் தூவிச் சிறுகருங் காக்கை!  
அன்புடை மரபின் நின் கிளையோடு ஆரப்  
பச்சூன் பெய்த பைந் நிண வல்சி  
பொலம்புனை கலத்தில் தருகுவென் மாதோ  
வெஞ்சின விறல் வேல் காளையொடு  
அம்சில் ஓதியை வரக் கரைந்தீமே.</blockquote>  
உடன்போய தலைமகள் மீண்டு வர வேண்டுமாய் தாய் ஏங்குகிறாள். அதனால் வீட்டின் கண் கண்ட காக்கையிடம் தலைமகள் மீண்டு வரும்பொருட்டு கரையுமாறு வேண்டுகிறாள்.  
**பொருள்** : குற்றமில்லாத கலையாத அழகிய சிறிய சிறகுகளை உடைய கருமையான காகமே! அன்பைப் பேணும் மரபை உடைய இனத்தைச் சேர்ந்த நீ கிடைத்த உணவு சிறிதாயினும் நின் சுற்றத்தோடு கூடி உண்பாய். அத்தகைய நினக்கு, புதுமையாக அறுக்கப்பட்டு நிண நீர்ச் சொட்டும் பச்சை இறைச்சியான உணவை பொன்னால் செய்யப்பட்ட கலத்தில் வைத்து உனகுத் தருவேன். அதை மகிழ்ச்சியோடு உண்டு, சுடுகின்றாற் போன்ற கடும் சினத்தையும் நல்ல வலிமையையும் கையில் கொலை செய்யும் வேலையும் கொண்ட காளை போன்ற ஆண்மையும் வலிமையும் வீரமும் நிறைந்த ஆண்மகனோடு உடன்போய அழகான சிறிய கூன்தலை உடைய என் மகள் மீண்டு வருமாறு சற்று கரையாயே??
# ஐங்குறுநூறு - முல்லை

ஐங்குறுநூறு என்னும் நூல் பாட்டும் தொகையுமாகிய சங்கப் பாடல்களில் எட்டுத்தொகை நூல்களில் ஒன்று. மருதம், நெய்தல், குறிஞ்சி, பாலை, முல்லை என்னும் வரிசையில் ஐந்திணைப் பாடல்கள் இதில் தொகுக்கப்பட்டுள்ளன. ஒவ்வொரு திணையிலும் 100 பாடல்கள் உள்ளன. அவை சிறுசிறு ஆசிரியப் பாக்களின் அடுக்குகளாக உள்ளன. ஒவ்வொரு திணையிலும் 10 பாக்களைக் கொண்ட 10 அடுக்குகள் உள்ளன. ஒவ்வொரு திணையிலுமுள்ள 100 பாடல்களையும் ஒரே புலவர் பாடியுள்ளார். இந்த நூலின் முல்லைத்திணைப் பாடல்களைப் பாடியவர் பேயனார்.
:இதில் உள்ள 10 பத்துகள்
# ஐங்குறுநூறு - முல்லை

## எடுத்துகாட்டுப் பாடல்

1. செவிலி கூற்றுப் பத்து
1. கிழவன் பருவம் பாராட்டுப் பத்து
1. விரவுப் பத்து
1. புறவணிப் பத்து
1. பாசறைப் பத்து
1. பருவம் கண்டு கிழத்தி உரைத்த பத்து
1. தோழி வற்புறுத்த பத்து
1. பாணன் பத்து
1. தேர் வியங்கொண்ட பத்து
1. வரவுச்சிறப்பு உரைத்த பத்து
# சீனத் திரைப்படத்துறை

சீனா தேசியப் பேராய நிலைக்குழுவின் ஒப்புதலுடன் 2016 நவம்பரில் ஒரு திரைப்படச் சட்ட்த்தை இயற்றி வெளியிட்டது. இச்சட்டம் சீன மக்கள் குடியரசின் மதிப்புகள், தகைமைகள், ஆர்வங்களுக்கு ஊறு விளைவிக்கும் திரைப்படங்கள் தடைசெய்யப்பட்டு, சமவுடைம் வி௳உமியங்களைத் தாங்கிநிற்கும் திரைப்படங்கள் ஊக்குவிக்கப்பட்டன.  
போர் முடிந்த்தும், சாங்காய் திரைப்படத் தொழில் புத்துயிர்ர்ப்பு பெற்று இரண்டாம் பொற்காலம் தொடங்கியது. அப்போது * சிறுநகரின் இளவேனில்* (1948)போன்ற திரைப்படங்கள் வெளியாகின. இந்தப் படம் ஆங்காங்கின் அரிய நூறு சீனமொழிப் பேசும்படங்களில் ஒன்றாக 24 ஆவது ஆங்காங் திரைப்பட விருதுகளில் தேர்வானது. 1949 சீனப் பொதுவுடைமைப் புரட்சிக்குப் பிறகு, முந்தைய திரைப்படங்களும் சில அயலகத் திரைப்படங்களும் 1951 இல் தடைக்குள்ளாயின. திரைப்படம் பார்ப்போர் எண்ணிக்கை திடீரென உயர்ந்தது. 1967 முதல் 1972 வரையிலான சீனப் பண்பாட்டுப் புரட்சியின்போது, திரைப்படத் தொழில் மிகவும் கட்டுபடுத்தப்பட்டு முழுமையாக முடக்கப்பட்டது. பண்பாட்டுப் புரட்சி முடிவுக்கு வந்ததும் திரைப்படத் தொழில் மீண்டும் செழுமை அடைந்தது. அப்போது *மாலைநேர மழை* (1980), *தியான்யுன் மலை கதை* (1980), *காகிதப் பூநகரம்* (1986) போன்ற 1980 களின் விழுப்புண் நாடகங்கள் அக்கால இடதுசாரி இயக்க உணர்ச்சிவயமான துன்பதுயர உச்சங்களை விவரித்தன. 1980 களின் நடுப்பகுதி முதல் இறுதிகாலம் வரையில், சீன ஐந்தாம் தலைமுறைப்படங்களாகிய *ஒன்றும் எட்டும்]]* (1983), * மஞ்சள் புவி* (1984) போன்றவை எழுச்சிகண்டு வெளிநாடுகளில் சீனத் திரைப்படங்களுக்கு, குறிப்பாக மேலைநாடுகளின் திரையரங்குகளிலும் பார்வையாளரிடமும் கோலோச்சலாயின. மேலும், * செஞ்சோளம்* (1987), *கியூ யூவின் கதை* (1992), * என் பரத்தைக்கான வழிவிடல்* (1993) போன்றன பல பன்னாட்டு விருதுகளைப் பெற்றன. 1989 இன் தின்னமன் சதுக்க எதிர்ப்புகளுக்குப் பிறகு திரைப்பட இயக்கம் ஓரளவுக்கு முடிவுக்கு வந்தது. என்றாலும், 1990 களுக்குப் பின்னர் சீன ஆறாம் தலைமுறையும் பின்னை ஆறாம் தலைமுறையும் எழுச்சிகண்டன. இவை திரைப்படங்களைச் சீனாவின் முதன்மைப் போக்குக்கு அப்பாலான கருக்களைக் கையாண்டு எடுத்தன. இவை பெரும்பாலும் பன்னாட்டு அரங்கச் சுற்றுவட்டத்திலேயே காட்டப்பட்டன.
# சீனத் திரைப்படத்துறை

## துரித வளர்ச்சி

சீனத் திரைப்படத்துறை 2009, 2010 இல் துரித வளர்ச்சி காணத் தொடங்கி உள்ளது. திரைப்பட வருமானம் 2010 இல் 2009 விட 64 வீதத்தால் அதிகரித்தது. சீனாவில் 2010 இல் சுமார் 1.53 பில்லியன் டொலர்கள் வருமானம் பெறப்பட்டது. உலகில் அதிக திரைப்படங்களைத் தயாரிக்கும் வரிசையில் இந்தியா, ஐக்கிய அமெரிக்கா ஆகியவற்றுக்கு அடுத்ததாக சீனா முன்னேறி உள்ளது. இந்த வளர்ச்சி சில ஆண்டுகளுக்கு முன்னரோடு ஒப்பிடும் போது பல நூறுமடங்கு வளர்ச்சி ஆகும்.
# அச்சமில்லை (சீனத் திரைப்படம்)

**அச்சமில்லை** (ஆங்கிலம்: Fearless, சீனம்: Huo Yuanjia) என்பது 2006 ம் ஆண்டு ஹொங்கொங்கில் வெளிவந்த ஒரு சீனத் தற்காப்புக் கலைத் திரைப்படம் ஆகும். இந்தத் திரைப்படத்தை ரோனி யு இயக்கினார், யெற் லீ முதன்மைப் பாத்திரமாக நடித்தார். இது 19 ம் நூற்றாண்டின் இறுதிலும் 20 ம் நூற்றாண்டின் தொடக்கத்திலும் வாழ்ந்த கு யுவான் சியா என்ற போர்க்கலை வீரனின் வாழ்க்கைக் கதையைத் தழுவி எடுக்கப்பட்டது. இவர் சீனாவின் ஒரு புகழ்பெற்ற போர்க்கலை வீரர். இவர் மேற்குநாட்டு, யப்பானிய வீரர்களை போட்டிக்கு அழைத்து வென்று, சீனாவின் தேசியத்தை நிலை நாட்டினார்.
# சீனா - விலகும் திரை

**சீனா - விலகும் திரை** என்பது தமிழில் வெளிவந்த ஒரு மொழிபெயர்ப்பு நூல் ஆகும். பல்லவி அய்யர் எழுதிய *சுமோக் அண்ட் மிரார்சு: சீனாவில் ஒர் அனுபவம்* (Smoke and Mirrors: An Experience of China) என்ற ஆங்கில நூலை, தமிழில் ராமன் ராஜா என்பவர் மொழி பெயர்த்துள்ளார். கிழக்குப் பதிப்பகம் வெளியிடுள்ளது. சீனாவை பற்றிய பல்வேறு தகவல்களை இந்த நூல் தமிழில் தருகிறது.
# சீனாவின் முற்றுகையில் இந்தியா (நூல்)

**சீனாவின் முற்றுகையில் இந்தியா** என்பது 2009 ம் ஆண்டு வெளிவந்த ஒரு தமிழ் நூல் ஆகும். இது சமூக விழிப்புணர்வு பதிப்பகத்தால் வெளியிடப்பட்டது. இது "2006 ஆம் ஆண்டிலிருந்து 2009 வரையுள்ள கால கட்டத்தில் இந்தியாவின் தமிழ்நாட்டு எல்லையை சீன மற்றும் அதன் கூட்டு நாடுகளின் உளவு நிறுவனங்கள் எவ்வாறு கைப்பற்றியுள்ளன என்பதை சுமார் 321 ஆதாரங்களுடன் விளக்கும் 144 பக்க நூல் இது."
# வென் படம்

**வென் படம்** (*Venn Diagram*) என்பது முடிவுறு எண்ணிக்கை கொண்ட கணங்களுக்கு ஏற்படக்கூடிய தொடர்புகளைப் பற்றிய விளக்கப் படமாகும். 1880களில் பிரித்தானிய தர்க்கவாதியும் மெய்யியலாளருமான *ஜான் வென்*, கணங்களுக்கிடையே உள்ள தொடர்புகளைப் படங்களின் மூலம் விளக்கலாம் என்ற தனது கருத்திற்கு வடிவம் கொடுத்தார். வென்படங்கள், அடிப்படைக் கணக்கோட்பாட்டினைச் சொல்லித்தரவும், நிகழ்தகவு, தருக்கம், புள்ளியியல், மொழியியல், கணினியியல் ஆகிய துறைகளிலுள்ள எளிய கணங்களுக்கிடையேயுள்ள தொடர்புகளை விளக்கவும் பயன்படுத்தப்படுகின்றன.
# வென் படம்

## அமைப்பு

வென் படங்கள் ஒரு தளத்தில் வரையப்பட்ட மூடிய வளைவரைகளைக் கொண்டிருக்கும். அவ்வளைவரைகள் பொதுவாக ஒன்றின் மீது ஒன்று வெட்டிக்கொள்ளூம் வட்டங்களாக இருக்கும். வட்டத்தின் உட்பகுதி அதற்குரிய கணத்திலுள்ள உறுப்புகளையும், வெளிப்பகுதி அக்கணத்தில் இல்லாத உறுப்புகளையும் குறிக்கும்.  
இரண்டு கணங்களைக் குறிக்குமொரு வென்படத்தில், ஒரு வட்டம் எல்லாவிதமான மரச்சாமான்களின் கணம், மற்றொன்று எல்லாவகையான மேசைகளின் கணம் என்றால் இரு வட்டங்களுக்கும் பொதுவான பரப்பு மரமேசைகளைக் குறிக்கும்.  
வட்டங்கள் அல்லாத பிற வடிவங்களையும் பயன்படுத்தலாம். மூன்றுக்கு மேற்பட்ட கணங்களை வென் படத்தில் குறிப்பதற்கு அவ்வடிவங்கள் பயன்படும். வென் படங்கள் கருத்துரு திட்ட வரைபடங்களாகும். எனவே படத்திலிருந்து அதிலுள்ள கணங்களின் எண் அளவைகளைத் தெரிந்து கொள்ளமுடியாது
# வென் படம்

## எடுத்துக்காட்டு

வலதுபுறம் உள்ள படத்தில் A என்னும் கணம் ஆரஞ்சுநிறத்திலும், B என்னும் கணம் நீலநிறத்திலும் வட்டங்களால் குறிக்கப்பெற்றுளன. ஆரஞ்சு நிற வட்டம் இருகால்கள் கொண்ட உயிரினங்களையும் நீல நிற வட்டம் பறக்கக்கூடிய உயிரினங்களையும் குறிக்கின்றன என்று கொள்ளலாம். இந்த உயிரினங்களை அவற்றுக்குரிய வட்டங்களுக்குள்ளே இருக்கும் புள்ளிகளாகக் கொள்ளலாம்.  
கிளிகள் இருகால்கள் கொண்டவை, அதே சமயம் பறக்கவும் செய்யும். எனவே கிளிகளைக் குறிக்கும் புள்ளிகள் இரு வட்டங்களுக்கும் *பொதுவான* பகுதியில் அமையும். பொதுப்பகுதி இந்த இருகுணங்களையும் கொண்ட உயிரினங்களை மட்டுமே குறிக்கும்.  
மனிதர்களுக்கும் பென்குவின்களுக்கும் இருகால்கள் உண்டு ஆனால் பறக்க முடியாது. எனவே அவர்களுக்குரிய புள்ளிகள் ஆரஞ்சு வட்டத்தின் இடதுபுறத்தில், நீல வட்டத்தின் மேற்படியாத பகுதியில் அமையும்.  
கொசுக்களுக்கு ஆறு கால்கள், ஆனால் அவை பறக்கும். எனவே அவற்றுக்குரிய புள்ளிகள் நீல வட்டத்தின் வலதுபுறத்தில், ஆரஞ்சு வட்டத்தின் மேற்படியாத பகுதியில் அமையும்.  
இருகால்களில்லாத மற்றும் பறக்க முடியாத உயிரினங்களை (திமிங்கலம், சிலந்தி போன்றவை) இவ்விரு வட்டங்களுக்கும் வெளியில் உள்ள புள்ளிகள் குறிக்கும்.  
இருவட்டங்களையும் உள்ளடக்கிய பரப்பு, A மற்றும் B கணங்களின் ஒன்றிப்பு என அழைக்கப்படுகிறது. ஒன்றிப்பின் குறியீடு . இந்த இருகணங்களின் ஒன்றிப்பு என்பது, இவ்வெடுத்துக்காட்டில், இருகால்கள் கொண்ட உயிரினங்கள் அல்லது பறக்கும் உயிரினங்கள் அல்லது இந்த இருவிதமுமான உயிரினங்களைக் கொண்ட கணத்தைக் குறிக்கும்.  
இருவட்டங்களுக்கும் பொதுவான பரப்பு A மற்றும் B கணங்களின் வெட்டு என அழைக்கப்படுகிறது. இதன் குறியீடு . A,B -இன் வெட்டுகணம் என்பது இருகால்கள் கொண்டதும் மற்றும் பறக்கக்கூடியதுமான உயிரினங்களின் கணத்தைக் குறிக்கும்
# வென் படம்

## நீட்டிப்பு

வென் படங்களில் மூன்று கணங்கள்வரை விளக்குவதற்கு வட்டங்கள் எளிதானது. ஆனால் அதற்கும் மேற்பட்ட கணங்களைக் குறிப்பதற்கு வட்டங்கள் போதாது. ஒன்றையொன்று வெட்டிக்கொள்ளும் நான்கு கோளங்கள், அனைத்து சமச்சீர்களையும் (symmetries) குறிக்கும் மிகப்பெரிய வென்படத்தை உருவாக்குவதற்குப் பயன்படுகிறது.  
கணங்களின் எண்ணிக்கை அதிகமாகும்போது அதற்கான மாற்றுத் தீர்வு காண்பது அவசியமாகிறது. அத்தீர்வு காண்பதில் தீவிரமாக ஈடுபட்டு நீள்வட்டங்களைக் கொண்டு நான்கு கணங்களுக்குப் படவிளக்கமளிக்கும் முறையைக் கண்டறிந்தார் வென். பின்னர் எத்தனை கணங்களானாலும் அவற்றின் வென்படங்களை வரையும் முறையையும் உருவாக்கினார். அந்த முறையில் மூன்று வட்டங்களில் ஆரம்பித்து அடுத்தடுத்து வரும் கணங்களைக் குறிப்பதற்கு வரையப்படும் வளைவரைகள் முந்தைய வளைவரைகளின் இடைப்பின்னல்களாக அமைகின்றன.  
| <div></div> | <div></div> | <div></div> |
| --- | --- | --- |
| <div></div> | <div></div> | } |
# வென் படம்

## எட்வர்ட்சின் வென் படங்கள்

**எ. டபிள்யூ. எப். எட்வர்ட்ஸ்**, கணங்களின் எண்ணிக்கை அதிகமாகும்போது அவற்றுக்கான வென்படங்களை வரையும் முறையை உருவாக்கினார். சமச்சீர்தோற்றங்களைக் கொண்டதாக அவ்வென் படங்கள் அமைந்துள்ளன. வென் படத்தை ஒரு கோளத்தின் மீது வீழ்த்தி (project) அதில் கிடைக்கக்கூடிய மூன்று செங்குத்தான (x=0, y=0, z=0) அரைக்கோளங்களை, மூன்று கணங்களைக் குறிப்பதற்கும் நடுக்கோட்டிற்கு மேலும் கீழும் வளைந்தோடும் வளைவரையை (டென்னிஸ் பந்து மீதுள்ள வரி போல) நான்காவது கணத்தைக் குறிப்பதற்கும் எடுத்துக் கொள்ள வேண்டும். இதனால் கிடைக்கும் கணங்களை மீண்டும் தளத்தில் வீழ்த்தினால் அதிக பற்கள் கொண்ட பல் சக்கரப் படங்கள் கிடைக்கும். வென்னின் நினவாக ஒரு வண்ணக் கண்ணாடியை வடிவமைக்கும் போது இந்தப் படங்கள் உருவாக்கப்பட்டன.
# வென் படம்

## ஏனைய படங்கள்

எட்வர்ட்சின் வென் படங்கள் இடவியல் அளவில் கணிதவியலாளர் **பிராங்கோ குரூயன்பாம்** உருவாக்கிய படங்களுக்கு இணையானதாக அமைந்திருந்தன. பிராங்கோ குரூயன்பாமின் படங்கள் பக்கங்களின் எண்ணிக்கை அதிகரிக்கக் கூடிய, ஒன்றையொன்று வெட்டிக்கொள்ளும் பலகோணங்களை அடிப்படையாகக் கொண்டவை. மேலும் அப்படங்கள் மீக்கனசதுரங்களின் (hyper cubes) இருபரிமாண வடிவத்தைக் கொண்டவை.  
ஸ்மித் என்பவர் சைன் வளைவரையைப் பயன்படுத்திக் கீழ்க்கண்ட சமன்பாடுகளைக் கொண்டு n-கணங்களுக்கான படங்களை உருவாக்கினார்.  
<math>y_i = \frac {\sin(2^{i x})}{2 i}</math>, இங்கு <math> 0 \leq i \leq n-2</math> மற்றும் <math>i \in \mathbb{N}</math>.  
பிரித்தானிய கணிதவியலாளர் *சார்லஸ் லுட்விட்ஜ் டாட்சன்* 5 கணங்களுக்கான படத்தை உருவாக்கினார்.  
இருபதாம் நூற்றாண்டில் வென் படங்கள் மேலும் மேம்படுத்தப்பட்டன. *டி. டபிள்யூ. ஹெண்டர்சன்* 1963ல் n- மடங்கு சுழற்சி சமச்சீர் உடைய n-வென்படம் இருக்குமானால் n ஒரு பகா எண் எனக் கண்டுபிடித்து விளக்கிக் காட்டினார். மேலும் n = 5, 7 ஆக இருக்கும்போது அத்தகைய சமச்சீர் வென் படங்கள் உண்டு என்பதையும் உறுதிப்படுத்தினார். 2002ல் *பீட்டர் ஹம்பர்க்* n = 11க்கான சமச்சீர் வென்படங்களைக் கண்டுபிடித்தார். 2003ல் *கிர்க்ஸ்*, *கில்லியன்*, *சாவேஜ்* மூவரும் ஏனைய அனைத்து பகா எண்களுக்கும் சமச்சீர் வென் படங்கள் உள்ளன என்பதை நிரூபித்தனர். n ஒரு பகா எண்ணாக இருந்தால், இருந்தால் மட்டுமே, சமச்சீர் வென் படங்கள் வரைய முடியும் என்பது நிரூபணமானது.
# தேனூர்

**தேனூர்** (Thenur) என்பது மதுரை மாவட்டத்தில், மதுரை மேற்கு பஞ்சாயத்து ஒன்றியத்தில், சமயநல்லூருக்கு அருகில், மதுரை நகரிலிருந்து 12 கி. மீ. தொலைவில் அமைந்துள்ள ஒரு கிராமம் ஆகும்.
# தேனூர்

## அருகில் அமைந்த ஊர்கள்

1. சமயநல்லூர் 4 கி. மீ.,
1. சோழவந்தான் 7.8 கி. மீ.,
# தேனூர்

## சிறப்புகள்

தேனூர் கிராமத்தில் மது மற்றும் புகையிலை பொருட்கள் காலம் காலமாக விற்கப்படுவதில்லை. கள்ளழகருக்கு மரியாதை செலுத்தும் வகையில் இந்த கட்டுப்பாட்டை மக்கள் கடைபிடித்து வருகிறார்கள்.  
சித்திரைத் திருவிழா முதன் முதலில் தேனூர் கிராமத்தில்தான் நடந்தது. பின்னர் நாயக்க மன்னர் காலத்தில் கள்ளழகர் வைகை ஆற்றில் இறங்கும் திருவிழா மதுரைக்கு மாற்றப்பட்டது.  
இதற்கு முன்பு அழகர் மலையில் இருந்து கள்ளழகர் புறப்பட்டு அலங்காநல்லூர் வழியாக தேனூர் கிராமத்தில் உள்ள வைகை ஆற்றில் கள்ளழகர் இறங்கி கரையோரத்தில் மண்டூக மகரிஷிக்கு சாபவிமோசனம் அளிப்பதுதான் வழக்கமாக இருந்தது.
# தென்னவன்

தென்னர், தென்னன், தென்னவர், **தென்னவன்**, தென்னம் பொருப்பன், தென்னவன் மாறன், தென்பரதவர் போன்ற தொடர்கள் சங்கத்தொகை நூல்களில் தென்னாடு எனப்பட்ட பாண்டிய நாட்டை ஆண்ட பாண்டியரைக் குறிப்பனவாகவும், அவரோடு தொடர்புடைய மக்களைக் குறிப்பனவாகவும் அமைந்துள்ளன.  
பாண்டிய மன்னர்கள் செழியன், சேய், பஞ்சவன், மாறன், வழுதி என்னும் பெயர்களாலும் சங்கப்பாடல்களில் குறிப்பிடப்பட்டுள்ளனர்.  
'தென்' என்னும் சொல் தென்-திசையைக் குறிப்பதோடு மட்டுமல்லாமல் இனிமை என்னும் பொருளையும் உணர்த்தும். :தேங்காய் = இனிய காய். தேங்காய் உள்ளது தென்னை. இதில் 'தென்' என்பது இனிமைப் பொருளைத் தருவதைக் காணலாம். இந்த வகையில் தென்னவர் என்னும் சொல் இனியவர் என்னும் பொருளையும் தரும்.  
தென் திசையிலிருந்து வடக்கு நோக்கித், தென்மதுரை, கபாடபுரம், வடமதுரை எனக் குடிபெயர்ந்தவர் ஆதலால் இவர்களைத் தென்னவர் என்றனர்.  
குடநாடு எனப்பட்ட மேற்குத்திசை சேரநாட்டை ஆண்ட மன்னன் குடவர் கோமான் என்று பெயர் கொண்டது போன்றது இது.
# சுபசிறீ

**சுபசிறீ** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
# சுபசிறீ

## இலக்கணம்

இந்த இராகத்தில் சட்ஜம் (ச), சுத்த ரிசபம் (ரி<sub>1</sub>), சுத்த காந்தாரம் (க<sub>1</sub>), பிரதி மத்திமம் (ம<sub>2</sub>), சுத்த மத்திமம் (ம<sub>1</sub>),சுத்த தைவதம் (த<sub>1</sub>),சுத்த நிசாதம் (நி<sub>1</sub>),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>1</sub> த<sub>1</sub> ம<sub>1</sub> ம<sub>2</sub> க<sub>1</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர்.
# ஃபிளிப்பர் நடவடிக்கை

**ஃபிளிப்பர் நடவடிக்கை** (*Operation Flipper*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு அதிரடித் தாக்குதல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் பிரிட்டானியக் கமாண்டோ அதிரடிப்படைப் பிரிவுகள் ஜெர்மானியப் படைத் தளபதி ரோம்மலைப் படுகொலை செய்வதற்காக அவரது தலைமையகத்தின் மீது தாக்குதல் நடத்தின். தாக்குதலின் போது அங்கு இல்லாத ரோம்மல் உயிர்தப்பினார்.  
1941ல் வடக்கு ஆப்பிரிக்கப் போர்முனையில் அச்சு நாட்டுப் படைகளுக்கும் நேச நாட்டுப் படைகளுக்கும் இடையே கடும் சண்டை நடந்து கொண்டிருந்தது. தோற்கும் நிலையிலிருந்த இத்தாலியப் படைகள் ரோம்மலின் தலைமையிலான ஜெர்மானிய ஆப்பிரிக்கா கோரின் வருகையால் தப்பினர். நேச நாட்டுப் படைகளின் மீது எதிர்த்தாக்குதலைத் தொடங்கிய ரோம்மல் விரைவில் லிபியாவின் கிழக்குப் பகுதியில் பெரும்பாலான இடங்களைக் கைப்பற்றி விட்டார். பலம் வாய்ந்த டோப்ருக் கோட்டையை முற்றுகையிட்டார். டோபுருக்கை மீட்டு லிபியாவிலிருந்து ரோம்மலை விரட்ட நேச நாட்டுப் படைகள் மேற்கொண்ட பிரீவிட்டி நடவடிக்கை, பேட்டில்ஆக்சு நடவடிக்கை போன்றவை தோல்வியில் முடிவடைந்தன. ரோம்மலின் போர்த்திறன் பற்றி உருவான பிம்பம் நேச நாட்டுப் படை வீரர்களின் மன உறுதியைப் பாதிக்கும் அளவு வளர்ந்தது. இதனால் அடுத்த பெரும் தாக்குதல் நிகழும் முன்னர் அவரைப் படுகொலை செய்ய நேச நாட்டுத் தளபதிகள் முடிவு செய்தனர். அவரைக் கொலை செய்தால் ஏற்படும் பெரும் குழப்பத்தில் அச்சுப் படைகள் ஆழ்ந்துவிடும், எளிதில் வென்று விடலாம் என்பது அவர்களது கணிப்பு.  
குரூசேடர் நடவடிக்கை தொடங்குவதற்கு ஒரு வாரம் முன்பு ரோம்மலைப் படுகொலை செய்யும் முயற்சி மேற்கொள்ளப்பட்டது. பிரிட்டானிய கமாண்டோ வீரர்கள், நீர்மூழ்கிக் கப்பல்கள் வழியாக ரகசியமாக அச்சு நாட்டுக் கட்டுப்பாட்டுக் கடற்கரையில் தரையிறங்கினர். பின் போர்களத்திலிருந்து 250 கி.மீ. அச்சுநாட்டுக் கட்டுப்பாட்டிலிருந்த ஆப்பிரிக்கா கோர் போர்த் தலைமையகத்தை நவம்பர் 15, 1941ல் தாக்க முயன்றனர். ஆனால அவர்கள் எதிர்பார்த்தபடி அக்கட்டடத்தில் ரோம்மல் இல்லை. இரு வாரங்கள் முன்னரே போர்முனைக்கு சென்று விட்டார். இதனால் மொத்த திட்டமும் படுதோல்வி அடைந்தது. தாக்குதலில் ஈடுபட்ட கமாண்டோ வீரர்களில் பலர் கொல்லப்பட்டனர்; மேலும் பலர் கைது செய்யப்பட்டனர்.  
ஆறு ஆண்டுகள் நடந்த இரண்டாம் உலகப் போரில் அச்சு நாட்டு படைத் தளபதிகளை நேரடியாகப் படுகொலை செய்ய நேச நாடுகள் மேற்கொண்ட இரண்டு முயற்சிகளில் இதுவும் ஒன்றாகக் கருதப்படுகிறது. (மற்றொன்று பசிபிக் போர்க்களத்தில் ஜப்பானிய கடற்படைத் தளபதி இசோருக்கு யமாமாட்டோவின் படுகொலை).
# சதீஸ் தவான் விண்வெளி அரங்கம்

**சதீஸ் தவான் விண்வெளி அரங்கம்** (*Satish Dhawan Space Museum*) திரவ இயக்க உந்துகை மையம், மகேந்திரகிரியில் உள்ள ஒரு காட்சியகமாகும். இதில் L-40 என்றழைக்கப்படும் திரவ உந்தியின் முழு அளவு உருவம் காட்சிக்காக வைக்கப்பட்டுள்ளது. மேலும் விகாசு இஞ்சின், ஜிஎஸ்எல்வி, பிஎஸ்எல்வி, செயற்கை கோள்கள் ஆகியவற்றின் உருவங்களும் காட்சிக்கு வைக்கப்பட்டுள்ளது. முழுவதும் குளிர் சாதன வசதி செய்யப்பட்டுள்ளது. ஓவ்வொரு வெள்ளிக்கிழமைகளிலும் இது பள்ளி மற்றும் கல்லூரி மாணவர்களுகள் பார்வைக்கு திறந்து விடப் படுகின்றது.
# சிஸ்கோ சிஸ்டம்ஸ்

**சிஸ்கோ** (*Cisco*) உலகின் மிகப்பெரிய தொழில்நுட்ப நிறுவனங்களில் ஒன்றாகும். இந்த அமெரிக்கா-சார்ந்த பன்னாட்டு தொழில்நுட்ப நிறுவனம், நுகர்வோர் மின்னணுவியல், வலைப்பின்னலாக்கம், குரல் மற்றும் தகவல் தொடர்பு தொழில்நுட்பம் துறைகளில் சேவைகளையும் பண்டங்களையும் வழங்குகிறது. கலிபோர்னியாவில் சான் ஹொசே நகரைக் தலைமையகமாக கொண்டு செயல்படுகிறது. 65,000 மேல் ஊழியர்கள் கொண்டுள்ளது. இதன் வருடாந்திர வருவாய் 40.0 பில்லியன் அமெரிக்க டாலர். 2000 ஆம் ஆண்டின் முடிவில் இதன் சந்தை மதிப்பு 500 அமெரிக்க பில்லியனாகும். இது மைக்ரோசப்டினை விட அதிகமாகும்.  
வர்த்தகரீதியில் ஜூனிபர் நெட்வொர்க்ஸ் இதன் மிக பெரிய போட்டி நிறுவனமாகும்.
# ராஜா ஜென்கின்ஸ்

**ராஜா ஜென்கின்சு** (பிறப்பு: ஒக்டோபர் 30. 1957) இலங்கையின் மலையகத்தில் வாழ்ந்து வரும் ஒரு கலைஞர். கலைத்துறையையே தனது முழுநேரப் பணியாகக் கொண்டுள்ள இவர் "சாமு" எனும் புனைப் பெயரில் அறியப்பட்டவர்.
# ராஜா ஜென்கின்ஸ்

## வாழ்க்கைக் குறிப்பு

இலங்கையின் கண்டி மாவட்ட, கங்கவட்ட கோரளை பிரதேச செயலாளர் பிரிவில் வாழ்ந்துவரும் இவர் கண்டியைச் சேர்ந்த எசு. ஜென்கின்சு, சந்திரா தம்பதியினரின் மகனாகப் பிறந்தவர். க. பொ. த உயர்தரம் வரை க/வித்தியார்த்த கல்லூரியில் கல்வி பயின்றவர். இவரின் மனைவி பெயர் ஜெயந்தி. இவர்களுக்கு நிதர்சனி, வாணிசிறி, பிரேம் ஆகிய மூன்று பிள்ளைகள் உளர்.
# ராஜா ஜென்கின்ஸ்

## கலைத்துறை ஈடுபாடு

பாடசாலை வாழ்க்கையில் 10 வயதாக இருக்கும் போது நகைச்சுவை நடிகராக மேடை நாடகத்தில் நடித்துள்ளார். அதன்பிறகு ஏ. ரகுநாதன் தயாரித்த நிர்மலா திரைப்படத்தில் 12 வயதிலேயே சிறு சிறு வேலைகளைச் செய்து சினிமாவை மிக அருகில் இருந்து பார்க்கும் வாய்ப்பைப் பெற்றார். 17 வயதில் “காத்திருப்பேன் உனக்காக” திரைப்படத்தில் சிறிய பாத்திரமொன்றில் தோன்றி நடிக்கும் வாய்ப்புக் கிடைத்தது. அன்று தொடங்கிய இவரின் கலைப்பயணம் இன்றுவரை தொடர்கிறது.
# ராஜா ஜென்கின்ஸ்

## துணை நடிகர்

தமிழ், சிங்களம், ஆங்கிலம், பிரெஞ்சு, யப்பான், இத்தாலி ஆகிய மொழித் திரைப்படங்களில் துணை நடிகராக பல்வேறு வேடங்களில் நடித்துள்ளார். இலங்கையில் தயாரிக்கப்படும் சர்வதேசத் திரைப்படங்களுக்கு துணை நடிகர்களை ஒழுங்குப்படுத்தும் முகவராகவும் செயலாற்றி வருகின்றார். உலகப் புகழ்பெற்ற ஆங்கில நடிகர் சார்லி சப்ளினின் மகள் ஜெராய்ட் சப்ளின் (Gerald Chaplin) டாக்டர் சவாகோ “Doctor Zhivago” என்ற திரைப்படத்தில் நடித்து, ஆசுகார் விருது பெற்ற நடிகையாவார். இவரின் “மதர் திரேசா” Mother Theresa என்ற ஆங்கிலப் படத்தில் துணை நடிகராக நடித்ததையும், இந்தி பிரபல நடிகர் கபீர்பேடி, இந்தித் திரைப்பட வில்லன் நடிகர் குல்சான் ஆகியோர்களுடன் இணைந்து நடித்ததையும் தன்னுடைய கலைத்துறை வாழ்வில் மறக்கமுடியாத அனுபவமாக இவர் கொண்டுள்ளார்.
# ராஜா ஜென்கின்ஸ்

## மொழிமாற்றம்

இலங்கையில் தயாரிக்கப்பட்ட முதல் வர்ணத்திரைப்படமான "சர்மிலாவின் இதயராகம்" திரைப்படத்தை சிங்களத்தில் “ஒபமட வாசனா” என்று மொழிமாற்றம் செய்தனர். அதற்கு சிங்களத்தில் உதவி வசனகர்த்தாவாக இவர் கடமையாற்றினார்.
# ராஜா ஜென்கின்ஸ்

## ரத்னதீப பதனம நிறுவனர்

கண்டி மாவட்டத்தை மையமாகக் கொண்டு தேசிய ரீதியில் புகழ்பெற்று விளங்கும் கலைஞர்கள், எழுத்தாளர்கள், ஊடகவியலாளர்கள், மற்றும் திறமைமிக்க மாணவர்கள், ஆசிரியர்களை இன, மத, பால் வேறுபாடுகளுக்கு அப்பால் நின்று சிறப்புபடுத்து முகமாக ஆண்டு தோறும் வழங்கப்பட்டு வரும் ரத்னதீப விருது வழங்கும் “ரத்னதீப பதனம” எனும் அரசியல் சார்பற்ற அமைப்பின் நிறுவனரும், முதன்மை அமைப்பாளரும் இவராவார்
# ராஜா ஜென்கின்ஸ்

## பெற்ற சிறப்புகள்

- “கலைச்சுடர்” விருது - மத்திய மாகாண முஸ்லிம் கலாசார அமைச்சு 1999
- “கலாகுரு” - தமிழ் கலைஞர் அபிவிருத்தி நிலையம்
- இவை தவிர மத்திய மாகாண இந்து கலாசார அமைச்சினாலும் இவர் கௌரவிக்கப்பட்டுள்ளார்.  
- ஜனவரி 29, 2006 - ஞாயிறு தினக்குரல் பேட்டி
# க. இரத்தினசிங்கம்

**கந்தையா இரத்தினசிங்கம்** (ஜுலை 30, 1940 - ஏப்ரல் 30, 2018) இலங்கையின் கிளிநொச்சி மாவட்ட, கரைச்சி கிராமத்தில் வசித்து வந்த மூத்த எழுத்தாளரும், விமர்சகரும், ஊடகவியலாளருமாவார்.
# க. இரத்தினசிங்கம்

## வாழ்க்கைக் குறிப்பு

கந்தையா, தவமணி தம்பதியினரின் புதல்வராகப் கிளிநொச்சி, கரைச்சியில் பிறந்த இவர் சாவகச்சேரி மட்டுவில் வடக்கு சந்திர மௌலீச வித்தியாலயத்தில் அப்போதைய ஜே.எஸ்.சி. (ஆண்டு 8) வரை கற்றார். இவரின் மனைவி பெயர் தவமணி. இவர்களுக்கு விஜயானந்தன், சிவகுமாரன், சிவமலர், சிவனேஸ்வரி, சிவஞானசுந்தரம், சிவராணி, சிவச்சந்திரன் ஆகிய ஏழு பிள்ளைகள் உளர்.
# க. இரத்தினசிங்கம்

## கன்னியாக்கம்

தனது இளமைக்காலம் முதலே வாசிப்புத்துறையிலும், இலக்கியத்துறையிலும் இயல்பான ஆர்வம் பெற்ற இவரின் கன்னியாக்கம் 1959ஆம் ஆண்டு சுதந்திரன் பத்திரிகையில் பிரசுரமானது.
# க. இரத்தினசிங்கம்

## வெளியான ஊடகங்கள்

படைப்பிலக்கியம் என்ற வகையில் அன்றுதொடங்கி இன்றுவரை சிறுகதைகள், கவிதைகள் என சுமார் 100 மேற்பட்ட ஆக்கங்களையும், 200க்கும் மேற்பட்ட கட்டுரைகளையும் இவர் எழுதியுள்ளார். இத்தகைய ஆக்கங்கள் சுதந்திரன், வீரகேசரி, தினகரன், தினக்குரல் போன்ற தேசிய பத்திரிகைகளிலும், கலைச்செல்வி, அமுதம், ஆனந்தசாகரம், மல்லிகை போன்ற சஞ்சிகைகளிலும் இலங்கை வானொலியிலும் பிரசுரமாகியும், ஒலிபரப்பாகியுமுள்ளன.
# க. இரத்தினசிங்கம்

## ஊடகத்துறையில்

க. இரத்தினசிங்கம் ஊடகத்துறையில் அதிக ஈடுபாடு மிக்கவராக காணப்படுகின்றார். தினக்குரலின் பகுதி நேர ஊடகவியலாளராக பணியாற்றி வரும் இவர், 1959ஆண்டிலிருந்து சுதந்திரன் பத்திரிகையிலும் செய்திகள் எழுதிவந்தார். தினக்குரலிலும் ஞாயிறு தினக்குரலிலும் இவரது பிரதேச செய்திகள் அவ்வப்போது பிரசுரமாகி வருகின்றன.
# க. இரத்தினசிங்கம்

## நேர்காணல் நூல்

ஞாயிறு தினக்குரலில் 50க்கும் மேற்பட்ட நேர்காணல்களை இவர் எழுதியுள்ளார். இதில் 32 நேர்காணல்களைத் தொகுத்து ‘மண்ணின் வேர்கள்’ எனும் தலைப்பில் 2006 அக்டோபரில் ஒரு நேர்காணல் நூலினை வெளியிட்டார். கிளிநொச்சி மாவட்ட கலை பண்பாட்டுப் பேரவையின் முதலாவது வெளியீடாக இந்நூல் வெளிவந்தது.
# க. இரத்தினசிங்கம்

## மண்ணின் வேர்கள்

வன்னி மண்ணுக்காக அயராது உழைத்து அம்மண்ணிலே வேரூன்றி அம்மண்ணிற்கும் பெருமை சேர்க்கும் சிலரை மண்ணின் வேர்கள் நேர்காணல் மூலம் பதிவு செய்திருக்கிறார். அந்த வகையில் வன்னி மண்ணின் வேர்களாக க. செ. வீரசிங்கம், தாமரைச் செல்வி, ச. முருகானந்தன், மண்டைதீவு கலைசெல்வி, திருநகர் நடராசன், வெ. மோ. கானந்தசிவம், வளவை வளவன், செவ்வந்தி மகாலிங்கம், கனடாவளைக்கவிராயர், புரட்சி பாலன் ஆதிலட்சுமி சிவகுமார், சந்திரகாந்த முருகானந்தன், கு. மணிமேகலை, நா. யோகேந்திரநாதன், தர்சினி ஆனந்தராசா, மு.கந்தசாமி, இ. நடராசா, கா. நாகலிங்கம், த. புவனேஸ்வரி செல்லையா, கு. இரத்தினேஸ்வரக் குருக்கள், தி. இராசநாயகம், சோ. செல்வராணி, ப. அரியரத்தினம், ம. பத்மநாதன், ஆ. மார்க்கண்டு, நா. வை. மகேந்திரராஜா, சந்திரகாந்தன், அபிராமி கைலாசப்பிள்ளை, வன்னியூர்க்கவிராயர் ஆகிய பலர் நேர்காணப்பட்டுள்ளார்கள்.
# இராசவல்லவன் இராசயோகன்

**இராசவல்லவன் இராசயோகன்** (பிறப்பு: ஒக்டோபர் 17, 1945) இலங்கையின் வடமாகாணத்தில் வசித்துவரும் ஒரு நாடகக் கலைஞரும், சிறுவர் இலக்கிய எழுத்தாளருமாவார்.
# இராசவல்லவன் இராசயோகன்

## வாழ்க்கைக் குறிப்பு

இலங்கையின் யாழ்ப்பாணம், மானிப்பாய் தெற்கு கிராமசேவகர் பிரிவில் பரராஜசிங்கம் இராசவல்லவன், யோகமலர் தம்பதியினரின் புதல்வராகப் பிறந்த இராசயோகன் தனது ஆரம்பக்கல்வியை மானிப்பாய் மெமோறியல் ஆங்கிலப் பாடசாலையிலும், உயர் கல்வியை யாழ்ப்பாணம் மத்திய கல்லூரியிலும் பெற்றார். தொழில் முறையில் மானிப்பாய் தெற்கில் கிராமசேவை அலுவலராக பணியாற்றிவருகிறார். இவரின் மனைவி பெயர் சதாலட்சுமி. இவர்களுக்கு இராசமோகன், கலைவாணி, இசைவாணி, மோகனவாணி, யமுனாவாணி ஆகிய ஐந்து பிள்ளைகளுளர்.
# இராசவல்லவன் இராசயோகன்

## எழுத்தார்வம்

இவர் கற்கும் காலங்களில் ஆங்கிலக் கல்வியைக் கற்றாலும்கூட தமிழ்மொழி மீது இயல்பான பற்று காணப்பட்டது. இதனால் மாணவப் பருவத்திலிருந்தே தமிழ் பத்திரிகைகள், சஞ்சிகைகள், நூல்களை வாசிப்பதில் அதிக ஆர்வம் காட்டி வந்தார். இக்காலகட்டங்களில் எழுத வேண்டும் என்று ஆசையிருந்தாலும் அச்சம் இவர் மனதில் ஊடுருவியமையினால் அண்மைக் காலங்களிலிருந்தே படைப்பிலக்கியத்துறையில் ஈடுபட ஆரம்பித்தார். இந்த அடிப்படையில் பத்திரிகையொன்றில் பிரசுரமான கன்னியாக்கம் 1999 ஆம் ஆண்டு தை மாதம் வெளிவந்த ‘இறைத்தூதன்’ வார இதழில் பிரசுரமானது. இவரின் கன்னிக்கதையின் தலைப்பு ‘கருநாகமும் சோலைக் குயிலும்’ என்பதாகும். இதிலிருந்து தீவிரமாக எழுத ஆரம்பித்தார். பல்வேறு போட்டிகளில் கலந்துகொண்டு பல பரிசுகளை வென்றார்.
# இராசவல்லவன் இராசயோகன்

## சிறுவர் இலக்கியம்

இவரின் எழுத்தாற்றல் சிறுவர் இலக்கியத்திலே மிகைத்துக் காணப்படுகின்றது. இதுவரை நூற்றுக்கும் மேற்பட்ட சிறுவர் கதைகளையும், கவிதைகளையும் எழுதியுள்ளார். அரச சேவையாளர்களுக்கான நிர்மாணப் போட்டித் தொடர் 2004, 2005ம் ஆண்டுகளில் இவரது சிறுவர் கதைகளும், கவிதைகளும் பரிசுகளை வென்றுள்ளன.
# இராசவல்லவன் இராசயோகன்

## சிறுவர் நூல்கள்

இதுவரை இரண்டு சிறுவர் நூல்களை எழுதி வெளியிட்டுள்ளார்.
- சிந்தனை செய் மனமே - ‘பூமா’ வெளியீடு
- ஆசையினாலே மனமே - ‘பூமா’ வெளியீடு
# இராசவல்லவன் இராசயோகன்

## நாடகத்துறை

இராசயோகன் வாலிப பராயத்திலிருந்தே நாடகத்துறையிலும் ஈடுபாடுமிக்கவராகக் காணப்பட்டார். இருப்பினும் அதை வெளிப்படுத்திக் கொள்ளக்கூடிய வாய்ப்புகள் இவருக்கு சரிவரக் கிடைக்கவில்லை. இந்நிலையில் 1994ஆம் ஆண்டில் தேசிய சுகாதார வாரத்தை முன்னிட்டு அரங்கேற்றப்பட்ட ‘அவன் தாறான்’ எனும் நாடகத்தில் கதாநாயகியாக நடித்து தனது நடிப்புத்திறனை வெளிப்படுத்தினார். இதனைத் தொடர்ந்து சுமார் 10 நாடகங்கள் அளவில் நடித்துள்ளார். குறிப்பாக 2003ஆம் ஆண்டில் ‘தாவடித் தங்கம்மா’ எனும் நாடகத்தில் தாவடித்தங்கம்மாவின் கணவராக நடித்ததையும், 2005ஆம் ஆண்டு கலைவிழாவில் ‘கல்யாணச் சாப்பாடு’ நாடகத்தில் தகப்பன் வேடன் போட்டு நடித்தமையும் தன் வாழ்வில் மறக்க முடியாத பாத்திரங்களாக குறிப்பிடுகின்றார்.
# இராசவல்லவன் இராசயோகன்

## குறுந்திரைப்படம்

வீடியோ ஒளிநாடாக்கள் மூலமாக குறுந்திரைப்படங்களைத் தயாரிப்பதற்கும், நெறிப்படுத்துவதற்கும், வெளியிடுவதற்கும் ஆர்வம் கொண்டுள்ளார்.
# இராசவல்லவன் இராசயோகன்

## பெற்ற சிறப்புகள்

- ‘கலை ஞாயிறு’ - வலி-தென்மேற்கு சண்டிலிப்பாய் பிரதேச செயலாளர் வழங்கியமை.
- வட மாகாண கலாசார விழாவில் (2005) யாழ். அரசாங்க அதிபர் பொன்னாடை போர்த்தி கௌரவித்தமை.
# இராசவல்லவன் இராசயோகன்

## வெளி இணைப்பு

- இவர்கள் நம்மவர்கள்- பாகம் 03 - புன்னியாமீன்
# ரத்னதீப விருது

**ரத்னதீப விருது** இலங்கையில் கண்டி மாவட்டத்தை மையமாகக் கொண்டு தேசிய அளவில் புகழ்பெற்று விளங்கும் கலைஞர்கள், எழுத்தாளர்கள், ஊடகவியலாளர்கள் மற்றும் திறமைமிக்க மாணவர்கள், ஆசிரியர்களை இன, மத, பால் வேறுபாடுகளுக்கு அப்பால் நின்று சிறப்புபடுத்தும் முகமாக ஆண்டு தோறும் வழங்கப்பட்டு வரும் ஒரு விருதாகும்.
# ரத்னதீப விருது

## ரத்னதீப பதனம

இந்த விருதினை வழங்குவது “ரத்னதீப பதனம” எனும் அரசியல் சார்பற்ற அமைப்பாகும். இந்த அமைப்பின் நிறுவனரும், முதன்மை அமைப்பாளரும் ராஜா ஜென்கின்ஸ் என்பவராவார். “ரத்னதீப பதனம” மலைய கலை கலாசார சங்கம், காமினி பொன்சேகா ஞாபகார்த்தமன்றம், ஏ. எம். ராஜா ஞாபகார்த்த மன்றம் ஆகிய அமைப்புகளுடன் ஒன்றிணைந்து செயல்படுகின்றது.
# பௌளி

**பௌளி** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# பௌளி

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), அந்தர காந்தாரம் (க<sub>3</sub>), பஞ்சமம் (ப), சுத்த தைவதம் (த<sub>1</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>1</sub> ப க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இதை "ஔடவ சாடவ" இராகம் என்பர்.
# பௌளி

## உருப்படிகள்

| கீர்த்தனை | *மேலுகோவைய்யா* | தியாகராஜ சுவாமிகள் | ஜம்பை |  |
| --- | --- | --- | --- | --- |
| கிருதி | *கருணாநிதியே* | பாபநாசம் சிவன் | திரிபுடை |  |
| கிருதி | *ஸ்ரீ பார்வதி* | முத்துசுவாமி தீட்சிதர் | ஆதி |  |
| கிருதி | *சம்போ மகாதேவா* | நீலகண்ட சிவன் | ஆதி |  |
| கிருதி | *தூய நெஞ்சமுள்ள* | இலட்சுமணப்பிள்ளை | ஆதி |  |
| கிருதி | *நீ தயவாய்* | முத்துத்தாண்டவர் | ஆதி |  |
| கிருதி | *என் முறை கேட்டு* | பெரியசாமித் தூரன் | ஆதி |  |
| கிருதி | *பார்வதி நாயகா* | சுவாதித் திருநாள் ராம வர்மா | ஆதி | } |
# கௌளிபந்து

**கௌளிபந்து** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# கௌளிபந்து

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), சுத்த மத்திமம் (ம<sub>1</sub>), பஞ்சமம் (ப), காகலி நிசாதம் (நி<sub>3</sub>), சுத்த தைவதம் (த<sub>1</sub>), அந்தர காந்தாரம் (க<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>1</sub> ப ம<sub>1</sub> த<sub>1</sub> ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
# கௌளிபந்து

## உருப்படிகள்

| கிருதி | *தெரதீயகராதா* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | *நமக்கினி* | கோபாலகிருஷ்ண பாரதியார் | ஆதி |  |
| கிருதி | *ஜெகன்னாதா* | வேதநாயகம் பிள்ளை | ஆதி |  |
| கிருதி | *தருணமீதம்மா* | சியாமா சாஸ்திரி | ஆதி |  |
| கிருதி | *அம்பா உனை* | கவிகுஞ்சர பாரதியார் | மிச்ர சாபு |  |
| கிருதி | *பரபிரம்ம* | அருணாசல கவிராயர் | மிச்ர சாபு |  |
| கிருதி | *எந்த பாபி* | தியாகராஜ சுவாமிகள் | மிச்ர சாபு |  |
| கிருதி | *அனந்த பத்மநாபா* | சுவாதித் திருநாள் ராம வர்மா | மிச்ர சாபு |  |
| கிருதி | *கிருஷ்ணானந்த* | முத்துசுவாமி தீட்சிதர் | மிச்ர ஏகம் | } |
# கும்மா காம்போஜி

**கும்மா காம்போஜி** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# கும்மா காம்போஜி

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), அந்தர காந்தாரம் (க<sub>3</sub>), பஞ்சமம் (ப), சுத்த தைவதம் (த<sub>1</sub>), காகலி நிசாதம் (நி<sub>3</sub>), சுத்த தைவதம் (த<sub>1</sub>), சுத்த மத்திமம் (ம<sub>1</sub>), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர். ஆரோகணத்தில் தைவதம் ஒழுங்கு மாறி வருவதால் இது ஒரு வக்கிர ராகம் ஆகும்.
# நாண் லியான் பூங்கா

**நாண் லியான் பூங்கா** (Nan Lian Garden) என்பது ஹொங்கொங், கவுலூன் பகுதியில், வொங் ய் சின் மாவட்டத்தில், மாணிக்க மலை நகரில் அமைக்கப்பட்டிருக்கும் சீனப் பாரம்பரியக் கட்டடக்கலையை வெளிப்படுத்தும் வகையில் அமைக்கப்பட்டுள்ள ஒரு சிறப்பு பூங்காவாகும். பூங்காவின் உள்ளே அமைக்கப்பட்டிருக்கும் கட்டடங்கள் சீனக் கட்டக்கலையின் தொன்மையை வெளிப்படுத்துபவைகளாக உள்ளன. அத்துடன் கற்பாறை காட்சியகம் ஒன்றும் உள்ளது. இயற்கை அழகுமிகு மலைத்தொடர்கள் மத்தியில், வானுயர் தற்கால குடியிருப்புத் தொகுதிகளின் மையத்தில் இந்த சீனத் தொன்மையின் சிறப்பை எடுத்துக்காட்டும் பூங்கா அமைந்துள்ளது இன்னுமொரு சிறப்பாகும்.  
இந்த நாண் லியான் பூங்காவின் தொடர்ச்சியாக, புங் டக் வீதியின் மறுபுறம் சி லின் கன்னிமட பௌத்தக் கோயில் உள்ளது.
# நாண் லியான் பூங்கா

## மேலதிகத் தகவல்கள்

இந்த பூங்கா 35,000 மீட்டர் நிலப்பரப்பில் உருவாக்கப்பட்டுள்ளது. பூங்காவின் கட்டடங்கள் டேங் அரசவம்சத்தின் கட்டடக்கலை வடிவில் (Tang Dynasty Style.) கட்டப்பட்டுள்ளன. சினாவில் வளரும் பழமையான அதேவேளை வித்தியாசமான மரங்கள் பூங்கா எங்கும் நடப்பட்டு பராமறிக்கப்படுகின்றன. அம்மரங்களில் பல மருந்து செலுத்தல் ஊடாகவே வளர்கின்றன. பூங்காவிற்கு செல்வோர், பூங்காவின் நினைவு பொருட்கள் வாங்குவதற்கான நினைவுப்பொருள் கடையொன்றும் உள்ளது. ஒரு மலை குன்றை அப்படியே செயற்கையாய் மாற்றியுள்ளனர்.
# நாண் லியான் பூங்கா

## மலைக்குன்று உணவகம்

இந்த மலைக்குன்று உணவகம் உன்னிப்பாக பார்த்தால் மட்டுமே உள்ளே ஒரு கடை இருப்பது தெரியும். முழுதும் மரங்களும் பத்தைகளும் நிறம்பி இயற்கையின் தோற்றத்தை தருகின்றது. இருமருங்களிலும் நீர்வீழ்ச்சிகளில் மேலே இருந்து கொட்டிய வண்ணம் உள்ளன. உள்ளே உணவகம் சாளரங்கள் கண்ணாடிகளால் பொருத்தப்பட்டிருப்பதால், தண்ணீர் உள்ளே புகாதவாறு உள்ளது. உணவகத்தின் விலை ஐந்து நட்சத்திர சொகுசங்களுக்கு சமமானதாகும். அழைப்பேசி ஊடாக அல்லது இணையத் தளத்தின் ஊடாக முன்பதிவு செய்துக்கொள்ளலாம்.  
பூங்கா காலை 7:00 மணி முதல் இரவு 9:00 வரை திறந்திருக்கும். பூங்கா திறந்திருக்கும் முழு நேரமும் சீனப் பாரப்பரிய இசை பூங்கா எங்கும் ஒலித்த வண்ணமே இருக்கும்.
# நாண் லியான் பூங்கா

## அமைவிடம்

இந்த பூங்கா கவுலூன் தென்கிழக்குப் பகுதியில், இலக்கம் 60 புங் டக் வீதி, மாணிக்க மலை, வொங் டய் சின் எனும் முகவரியில் அமைந்துள்ளது. எம்டிஆர் தொடருந்தில் செல்வதானால் வெளியேற்றம் C2 இல் வெளியேறவேண்டும். மற்றும் பேருந்து சிற்றூந்து சேவைகளும் உள்ளன. இந்த பூங்காவின் மேற்காக பிரமாண்டமான ஹொலிவூட் அங்காடி உள்ளது.
# கன்னடபங்காளம்

**கன்னடபங்காளம்** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# கன்னடபங்காளம்

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), சுத்த மத்திமம் (ம<sub>1</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சுத்த தைவதம் (த<sub>1</sub>), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>1</sub> ப ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர். ஆரோகணத்தில் மத்திமம் ஒழுங்கு மாறி வருவதால் இது ஒரு வக்கிர ராகம் ஆகும்.
# சித்திரப்பாவை (புதினம்)

**சித்திரப்பாவை** நாவல் எழுத்தாளர் அகிலன் என்கிற அகிலாண்டம் எழுதியது. இந்நாவல் இந்திய அரசின் இலக்கியத்திற்கான மிக உயரிய விருதான ஞானபீட விருதை 1975-ஆம் ஆண்டு பெற்றது.
# சித்திரப்பாவை (புதினம்)

## கதை மாந்தர்கள்

அண்ணாமலை, ஆனந்தி, மாணிக்கம், கதிரேசன், மேஸ்திரி சிதம்பரம், தண்டபாணி, சுந்தரி, சரவணன், சாரதா, மீனாட்சி அம்மாள்.
# லலிதா (இராகம்)

**லலிதா** பதினைந்தாவது மேளகர்த்தா இராகமும், "அக்னி" என்று அழைக்கப்படும் 3ஆவது சக்கரத்தின் 5ஆவது மேளமாகிய சூர்யகாந்த இராகத்தின் ஜன்னிய இராகம் ஆகும்.
# லலிதா (இராகம்)

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>2</sub> ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர்.
# லலிதா (இராகம்)

## உருப்படிகள்

| கிருதி | *" நன்னுப்ரோவு லலிதா "* (நவரத்தின மாலிகை) | மிஸ்ர லகு | சியாமா சாஸ்திரி | } |
| --- | --- | --- | --- | --- |
# மல்லிகா வசந்தம்

**மல்லிகா வசந்தம்** இராகம் கருநாடக இசையில் பயன்படும் இராகங்களில் ஒன்றாகும். இது பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# மல்லிகா வசந்தம்

## இலக்கணம்

இந்த இராகத்தில் சட்சம் (ச), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), காகலி நிசாதம் (நி<sub>3</sub>), சுத்த தைவதம் (த<sub>1</sub>), சுத்த ரிசபம் (ரி<sub>1</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
# மங்களகைசிகி

**மங்களகைசிகி** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# மங்களகைசிகி

## இலக்கணம்

இந்த இராகத்தில் சட்சம் (ச), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சுத்த தைவதம் (த<sub>1</sub>), காகலி நிசாதம் (நி<sub>3</sub>), சுத்த ரிசபம் (ரி<sub>1</sub>), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>3</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ச் | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர். இதில் மத்திமம் ஒழுங்குமாறி வருவதால் இது ஒரு வக்கிர இராகம் ஆகும்.
# பாடி (இராகம்)

**பாடி** பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# பாடி (இராகம்)

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), சுத்த மத்திமம் (ம<sub>1</sub>), பஞ்சமம் (ப), காகலி நிசாதம் (நி<sub>3</sub>), சுத்த தைவதம் (த<sub>1</sub>), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச நி<sub>3</sub> ப த<sub>1</sub> ப ம<sub>1</sub> ரி<sub>1</sub> ச் | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இதை "ஔடவ சாடவ" இராகம் என்பர். இதன் அவரோகணத்தில் பஞ்சமம் ஒழுங்குமாறி வருவதால் இது ஒரு வக்கிர இராகம் ஆகும்.
# மாணிக்க மலை

**மாணிக்க மலை** (Diamond Hill) என்பது ஹொங்கொங், கவுலூன் பகுதியில், வொங் டய் சின் மாவட்டத்தில் உள்ள ஒரு நகரமாகும். இந்த நகரம் மலைத்தொடர்களின் மையத்தில் அமைந்துள்ள ஒரு நகரமாகும். நகரத்தின் கட்டடங்களில் அதிகமானவை மக்கள் குடியிருப்புத் தொகுதிகளாகும்.  
இந்த மாணிக்க மலைப் பிரதேசம் தற்போது நகரமாயமாகி இருந்தாலும், இது ஒரு ஹொங்கொங்கின் ஒரு முன்னாள் கிராமம் ஆகும்.  
இந்த நகரத்தில் மையத்தில் சீனத் தொன்மையை வெளிப்படுத்தும் டாங் அரசவம்ச கட்டடக் கலையை வெளிப்படுத்தும் கட்டடங்களைக் கொண்ட நாண் லியான் பூங்கா அமைந்துள்ளது. அத்துடன் சீனரின் தொன்மையான ஒரு பௌத்தக் கோயிலும், அதனுடன் அமைக்கப்பட்டிருக்கும் சி லின் கன்னிமடமும் இந்த நகரின் சிறப்பாகும்.
# மாணிக்க மலை

## வெளியிணைப்புகள்

- மாணிக்க மலை உணவகங்கள்
- Diamond Hill
# சி லின் கன்னிமடம்

கோயிலின் முகப்புத்தோற்றம்]]
**சி லின் கன்னிமடம்** (Chi Lin Nunnery) என்பது ஹொங்கொங்கில் உள்ள மிகப் பெரிய பௌத்த கோயில் வளாகம் ஆகும். இந்த பௌத்த கோயில் வளாகம் ஹொங்கொங், கவுலூன் பகுதியில், வொங் டயி சின் மாவட்டத்தில், மாணிக்க மலை நகரில் அமைந்துள்ளது. இந்த பௌத்த கோயில் வளாகமும், பௌத்த பெண் துறவியருக்கான கன்னிமடம் 33,000 சதுர மீட்டர்களுக்கும் அதிகமான நிலப்பரப்பைக் கொண்டுள்ளது. இந்த பௌத்த கோயிலில் பௌத்தத் தூபிகள் எதுவும் இல்லை. இக்கோயில் முழுதுமாக சீனப் பாரப்பரிய கட்டடக்கலை வடிவமைப்பில் கட்டப்பட்டதாகும். ஒவ்வொரு நாளும் சுற்றுலா பயணிகளும், உள்ளூர் உல்லாசப் பயணிகளும் இந்தக் கோயிலில் நிறைந்து காணப்படுவர். கோயிலின் உள்ளே "சக்யமுனி புத்தர் சிலை" ஒன்று உள்ளது. இச்சிலை தங்கம், களிமண், கற்பாறை போன்றவற்றின் கலப்பில் கட்டப்பட்டுள்ளது. இந்த சிலையை சிறப்பு நாட்களில் மட்டுமே பார்க்க முடியும். இருப்பினும் கோயில் வளாகம் காலை 7:00 மணி முதல் பின்னேரம் 7:00 மணிவரை திறந்திருக்கும்.
# கற்பாறை காட்சியகம்

கற்பாறை காட்சியகம்]]
**கற்பாறை காட்சியகம்** என்பது ஹொங்கொங், கவுலூன், மாணிக்க மலை நகரில் நாண் லியான் பூங்காவின் ஒரு பாகமாக அமைக்கப்பட்டிருக்கும் கற்பாறைகளின் காட்சியகம் அல்லது கற்பாறைகளின் அருங்காட்சியகம் ஆகும்.  
இந்த அருங்காட்சியகத்தில் ஹொங்சுயி ஆற்றில் இருந்து எடுக்கப்பட்ட கற்பாறைகளே இங்கு காட்சிப்படுத்தப்பட்டுள்ளன. இவை சீனாவில் உள்ள ஒரு சிறப்பான பாறைகள் என்பதாலேயே இதற்கு என ஒரு அருங்காட்சியகம் அமைக்கப்பட்டுள்ளது.
# அரேபிய வசந்தம்

**அரபு எழுச்சி** (; ) என்பது பெரும்பாலான மத்திய கிழக்கு நாடுகளின் நெடுங்கால சர்வாதிகார ஆட்சியாளர்களை எதிர்த்து இளைஞர்களும், பொது மக்களும் நடத்திய எதிர்ப்புப் போராட்டங்கள் ஆகும். இந்தப் போராட்டங்களும் புரட்சிகளும் துனீசியாவில் வெடித்தது.
# அரேபிய வசந்தம்

## முகநூலின் தாக்கம்

*பேஸ்புக்* எனப்படும் சமூக வலைத்தளத்தின் வாயிலாக மக்கள் புரட்சிக் கருத்துக்களை பரிமாறிக் கொண்டனர். கைபேசிகளின் வாயிலாக எடுத்த புகைப்படங்களை இணையத்தின் வாயிலாக மக்களுக்குள் பகிர்ந்துகொண்டனர்.
# தமிழ்நாடு வீட்டு வசதி வாரியம்

தமிழ்நாடு வீட்டு வசதி வாரியம் தமிழ்நாடு அரசின் வீட்டுவசதி மற்றும் நகர்ப்புற வளர்ச்சித் துறையின் கீழ் அமைக்கப்பட்ட ஒரு அரசு நிறுவனமாகும். 1947 ஆம் ஆண்டில் சென்னை நகரில் வீடுகளின் தேவைக்காக "நகர் மேம்பாட்டு அறக்கட்டளை" (City Improvement Trust)எனும் பெயரில் தொடங்கப்பட்ட அமைப்பு 1961 ஆம் ஆண்டுக்குப் பின்னர் தமிழ்நாடு வீட்டு வசதி வாரியம் எனும் பெயருக்கு மாற்றமாகி உள்ளது. இந்த நிறுவனத்தின் மூலம் தமிழ்நாட்டின் அனைத்து நகரங்களிலும் வீட்டு மனைகள், வீடுகள் அமைக்கப்பட்டு இந்த நிறுவனம் நிர்ணயிக்கும் விலையில் பொதுமக்களுக்கு அளிக்கப்பட்டு வருகிறது. இந்த வீட்டு மனைகள், வீடுகள் நான்கு பிரிவுகளின் கீழ் அளிக்கப்பட்டு வருகின்றன.  
1. பொருளாதாரத்தில் நலிவுற்ற பிரிவினர்
1. குறைந்த வருவாய்ப் பிரிவினர்
1. நடுத்தர வருவாய்ப் பிரிவினர்
1. உயர் வருவாய்ப் பிரிவினர்.
# வார்ப்புரு:சீன வரலாறு

****யின் அரசமரபு** <font>265–420</font>**  
| &nbsp; **மேற்கு யின்** | **16 இராச்சியங்கள்**
<font>304–439</font> |
| --- | --- |
| &nbsp; **கிழக்கு யின்** |  |
| **வடக்கு மற்றும் தெற்கு அரசமரபுகள்**
<font>420–589</font> |  |
| **சுயி அரசமரபு** <font>581–618</font> |  |
| **தாங் அரசமரபு** <font>618–907</font> |  |
| &nbsp; <font>( </font> **இரண்டாம் சவு** <font>690–705 )</font> |  |
| **5 அரசமரபுகளும், 10 அரசுகளும்**
<font>907–960</font> | **லியாவோ**
<font>907–1125</font> |
| **சொங் அரசமரபு**
<font>960–1279</font> |  |
| &nbsp; **வடக்கு சொங்** | **மேற்கு சியா**
<font>1038–1227</font> |
| &nbsp; **தெற்கு சொங்** | **சின்**
<font>1115–1234</font> |
| ** மங்கோலிய யுவான் அரசமரபு** <font>1271–1368</font> |  |
| **மிங் அரசமரபு** <font>1368–1644</font> |  |
| **சிங் அரசமரபு** <font>1644–1911</font> |  |
| **<small>தற்காலம்</small>** |  |
| **முதல் சீனக் குடியரசு** <font>1912–1928</font> |  |
| **சீனாவின் தேசியவாத அரசு**<font></font>1925–1948</font> |  |
| **சீன மக்கள் குடியரசு**
<font> 1949–தற்போது வரை</font> | **சீனக் குடியரசு**
<font>(தாய்வான்)
1912–தற்போது வரை</font> |
| <div cellpadding=0 cellspacing=0>
<div>**தொடர்புடைய கட்டுரைகள்**&nbsp;</div>
<div>
சட்ட வரலாறு
ஊடக வரலாறு  
இராணுவ வரலாறு
கடற்படை வரலாறு
</div></div> |  |
| }<noinclude></noinclude><noinclude></noinclude> |  |
# யூம்லா

**யூம்லா** (*ஜூம்லா*, ஆங்கிலம்-*Joomla*) என்பது இணையத்தில் உள்ளடக்கத்தை வெளியுடுவதற்கான ஒரு கட்டற்ற உள்ளடக்கம் மேலாண்மை ஒருங்கியம். இது மாதிரி-காட்சி-கட்டுப்பாட்டகம் கட்டமைப்பைக் கொண்டது.
- பி.எச்.பி, மையெசுக்யூயெல் மொழிகளால் எழுதப்பட்டது. இது ஒரு பரந்த பயனர் சமூகத்தைக் கொண்டுள்ளது.
- **யூம்லா** என்பது இலவசமாக எல்லோருக்கும் கிடைக்கக்கூடிய புகழ்பெற்ற ஒரு திறந்த மூல தகவல் மேலாண்மை அமைப்பு (Content managment system- CMS) மென்பொருளாகும்.
- இதன் சிறப்பு என்னவென்றால், இலகுவாக நிறுவலாம்.
- அத்தோடு இலவச மற்றும் வர்த்தக ரீதியான நீட்சிகள் மூலம் இணையதளங்களை இலகுவாக வடிவமைக்கலாம்
# பழங்குடியினர் கலைவிழா

*பழங்குடியினர் கலாச்சாரம்* மற்றும் வாழ்க்கை முறையை வெளிக்காட்டும் நிகழ்ச்சியாக பழங்குடியினர் கலைவிழா 2011ம் ஆண்டு பெப்ரவரி 19, மற்றும் 20ம் ஆகிய தேதிகளில் பேச்சிப்பாறை வள்ளக்கடவு பகுதியில் நடந்தது. பேச்சிப்பாறை, கடையாலுமூடு, பொன்மனை பேரூராட்சிகளுக்கு உட்பட்ட மலைப் பகுதிகளில் உள்ள பழங்குடி மக்கள் கலாச்சார நிகழ்வுகள், விளையாட்டுப் போட்டிகள், கலைநிகழ்ச்சிகள் ஆகியவற்றை நடத்தினர். கோத்தகிரி, நீலகிரி மாவட்டங்களை சேர்ந்த தோடர்கள், குறும்பர்கள், போர்ட்டர்கள், ஒட்டர்கள், வடுகர் இன பழங்குடி இன மக்களும் இக் கலை நிகழ்வில் கலந்துகொண்டார்கள்். இங்கு கணியான் கூத்து, சேவையாட்டம், குறவன் குறத்தியாட்டம், மரவுரியாட்டம், விளக்குகெட்டு, காட்டுப்புறப் பாட்டு ஆகிய கலை நிகழ்ச்சிகள் நடந்தது. நிகழ்ச்சியின் முதல் நாள் தெப்ப போட்டி, உறியடி, ஈட்டி எறிதல், ஆகிய போட்டிகள் நடத்தப்பட்டது. இரண்டாம் நாளன்று காலை கபடி, வடம் இழுத்தல், வில் அம்பு போட்டிகள் நடத்தப்பட்டது.